ROMÂNIA

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E
- privind încetarea, prin  reziliere, a contractului de concesiune 
nr. 8663/16.05.2023


Având în vedere:


- referatul de aprobare, înregistrat sub nr. 21572/13.12.2024 prin care primarul oraşului propune încetarea, prin  reziliere, a contractului de concesiune nr. 8663/16.05.2023;  


- raportul de specialitate întocmit de compartimentul de resort, înregistrat sub nr. 21573/13.12.2024;

  - contractul de concesiune nr. 8663/16.05.2023 încheiat cu  Centrul Medical Adam;
      -  avizul secretarului general, înregistrat sub nr. 21574/13.12.2024;
  -  avizul comisiei de specialitate nr. 2 - administrarea domeniului public şi privat, gestionarea serviciilor de interes local,

În temeiul prevederilor art. 108 lit. b), art. 129 alin. (2) lit.c), art. 139 alin. (1) şi alin. (3) lit. g) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţa publică extraordinară din data de 18.12.2024, adoptă prezenta hotărâre:

Art.1. Se constată încetarea, prin reziliere, a  contractului de concesiune nr. 8663/16.05.2023 încheiat cu concesionarul Centrul Medical Adam S.R.L., pentru nerespectarea obligațiilor contractuale.
Art.2. Potrivit dispoziţiilor art. 10, alin. (1) lit. c) din contract, pentru nerespectarea clauzelor contractuale garanţia de bună execuţie a contractului în sumă de 22.212,83 lei se va reține cu titlu de despăgubire.
Art.3. Prezenta hotărâre se comunică Serviciului buget finanțe, contabilitate, impozite şi taxe, resurse umane şi salarizare şi Serviciului patrimoniu local şi monitorizare servicii publice, precum şi  concesionarului.

Art.4. Prezenta hotărâre se aduce la cunoştinţă publică prin publicarea pe pegina de internet boldesti-scaeni.ro , în secțiunea Monitorul Oficial Local.

